দাতা দরবার
দাতা দরবার (উর্দু: داتا دربار‎‎) লাহোর (পাঞ্জাব, পাকিস্তান) শহরে অবস্থিত দক্ষিণ এশিয়ার বৃহত্তম সুফি মাজার। এটি বর্তমান আফগানিস্তানের গজনী থেকে আগত সুফি সাধক আলী হাজবেরির মাজার, যিনি সাধারণত দাতা গঞ্জে বখশ নামে পরিচিত এবং ১১ শতকে এখানে বসবাস করতেন। এই স্থানটি লাহোরের অন্যতম পবিত্র স্থান বলে বিবেচনা করা হয়, এবং তার বার্ষিক "উরস শরীফে" প্রায় দশ লক্ষ মানুষের সমাগম হয়।